10.8.2022
EL
Επίσημη Εφημερίδα της Ευρωπαϊκής Ένωσης
L 208/5
ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/1387 ΤΗΣ ΕΠΙΤΡΟΠΗΣ της 9ης Αυγούστου 2022 για την τροποποίηση του εκτελεστικού κανονισμού (ΕΕ) 2022/58 για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών της Αμερικής, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης, Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1, Εκτιμώντας τα ακόλουθα: (1)
Οι εισαγωγές ορισμένων πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές («GOES») καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών της Αμερικής υπόκεινται σε οριστικό δασμό αντιντάμπινγκ που επιβλήθηκε με τον εκτελεστικό κανονισμό (ΕΕ) 2022/58 της Επιτροπής (2).
(2)
Στις 7 Ιουλίου 2021 η AK Steel Corporation (στο εξής: αιτούσα), με πρόσθετο κωδικό TARIC (3) C044, εταιρεία εγκατεστημένη στις Ηνωμένες Πολιτείες της Αμερικής (στο εξής: ΗΠΑ), της οποίας οι εξαγωγές στην Ένωση πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές υπόκεινται στον κατ’ αξίαν δασμό αντιντάμπινγκ 22 %, ενημέρωσε την Επιτροπή ότι άλλαξε την επωνυμία της σε «Cleveland-Cliffs Steel Corporation» με έδρα το Οχάιο, ΗΠΑ.
(3)
Η εταιρεία ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον ατομικό δασμολογικό συντελεστή αντιντάμπινγκ που εφαρμοζόταν στην εταιρεία υπό την προηγούμενη επωνυμία της.
(4)
Η Επιτροπή κάλεσε την εταιρεία να απαντήσει στο ερωτηματολόγιο, το οποίο υποβλήθηκε στις 20 Αυγούστου 2021.
Πρόσθετες διευκρινίσεις παρασχέθηκαν στις 3 Ιανουαρίου 2022.
(5)
Η Επιτροπή εξέτασε τις παρασχεθείσες πληροφορίες και κατέληξε στο συμπέρασμα ότι η αλλαγή επωνυμίας είχε καταχωριστεί δεόντως από τις αρμόδιες αρχές και δεν είχε ως αποτέλεσμα καμία νέα σχέση με άλλους ομίλους εταιρειών οι οποίοι δεν είχαν διερευνηθεί από την Επιτροπή.
(6)
Η Επιτροπή αξιολόγησε, μεταξύ άλλων, τα ακόλουθα δικαιολογητικά έγγραφα που υπέβαλε η αιτούσα: πιστοποιητικό τροποποίησης, πιστοποιητικά εγγραφής εταιρείας και ελεγμένες οικονομικές καταστάσεις.
Ζητήθηκε η γνώμη του ενωσιακού κλάδου παραγωγής σχετικά με το αίτημα, αλλά δεν υποβλήθηκαν παρατηρήσεις.
(7)
Ως εκ τούτου, η εν λόγω αλλαγή επωνυμίας δεν επηρεάζει τα πορίσματα του εκτελεστικού κανονισμού (ΕΕ) 2022/58 και, ιδίως, τον κατ’ αξίαν δασμολογικό συντελεστή αντιντάμπινγκ που εφαρμόζεται στην εν λόγω εταιρεία.
(8)
Η αλλαγή επωνυμίας θα πρέπει να αρχίσει να ισχύει από την ημερομηνία κατά την οποία η εταιρεία ενημέρωσε την Επιτροπή ότι άλλαξε την επωνυμία της (όπως αναφέρεται στην αιτιολογική σκέψη 2 ανωτέρω).
(9)
Λαμβανομένων υπόψη των αιτιολογικών σκέψεων που παρατίθενται παραπάνω, η Επιτροπή έκρινε σκόπιμο να τροποποιήσει τον εκτελεστικό κανονισμό (ΕΕ) 2022/58, ώστε να αντικατοπτρίζει την αλλαγή της επωνυμίας της εταιρείας στην οποία είχε προηγουμένως αποδοθεί ο πρόσθετος κωδικός TARIC C044.
(1) ΕΕ L 176 της 30.6.2016, σ.
21. (2) Εκτελεστικός κανονισμός (ΕΕ) 2022/58 της Επιτροπής, της 14ης Ιανουαρίου 2022, για την επιβολή οριστικού δασμού αντιντάμπινγκ στις εισαγωγές ορισμένων πλατέων προϊόντων έλασης με προσανατολισμένους κόκκους από πυριτιούχο χάλυβα για ηλεκτρικές εφαρμογές, καταγωγής Λαϊκής Δημοκρατίας της Κίνας, Ιαπωνίας, Δημοκρατίας της Κορέας, Ρωσικής Ομοσπονδίας και Ηνωμένων Πολιτειών της Αμερικής, έπειτα από επανεξέταση ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 10 της 17.1.2022, σ. 17).
(3) Ενοποιημένο Δασμολόγιο της Ευρωπαϊκής Ένωσης.